KOMISIJAS LĒMUMS

(2005. gada 23. marts),

ar ko nosaka pārskatītus ekoloģiskos kritērijus Kopienas ekomarķējuma piešķiršanai līdzekļiem trauku mazgāšanai ar rokām

(izziņots ar dokumenta numuru K(2005) 1026)

(Dokuments attiecas uz EEZ)

(2005/342/EK)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes [ekomarķējuma] piešķiršanas programmu (1), un jo īpaši tās 6. panta 1. punkta otro apakšpunktu,

pēc apspriešanās ar Eiropas Savienības Ekomarķējuma komiteju,

tā kā:

IR PIEŅĒMUSI ŠO LĒMUMU.

1. pants

Ražojumu grupa “līdzekļi trauku mazgāšanai ar rokām” sastāv no:

Ražojumu grupa attiecas uz ražojumiem, kas ir paredzēti gan lietošanai mājas apstākļos, gan arī profesionālai izmantošanai.

2. pants

Lai līdzekļiem trauku mazgāšanai ar rokām saskaņā ar Regulu (EK) Nr. 1980/2000 piešķirtu Kopienas ekomarķējumu, tiem jāietilpst ražojumu grupā “līdzekļi trauku mazgāšanai ar rokām” un jāatbilst šā lēmuma pielikumā izklāstītajiem ekoloģiskajiem kritērijiem.

3. pants

Ražojumu grupas “līdzekļi trauku mazgāšanai ar rokām” ekoloģiskie kritēriji, kā arī saistītās vērtēšanas un pārbaudes prasības ir spēkā līdz 2008. gada 31. decembrim.

4. pants

Administratīviem mērķiem ražojumu grupai “līdzekļi trauku mazgāšanai ar rokām” piešķir kodu 019.

5. pants

Lēmumu 2001/607/EK atceļ.

6. pants

Ekomarķējumus, kas ir piešķirti pirms šā lēmuma paziņošanas datuma, attiecībā uz ražojumiem, kas ietilpst ražojumu grupā “līdzekļi trauku mazgāšanai ar rokām”, drīkst izmantot līdz 2006. gada 31. martam.

Ražojumu grupai “līdzekļi trauku mazgāšanai ar rokām” piederīgajiem izstrādājumiem, par kuriem pirms šā lēmuma paziņošanas datuma iesniegti pieteikumi ekomarķējuma saņemšanai, ekomarķējumu var piešķirt saskaņā ar Lēmumu 2001/607/EK. Šādos gadījumos ekomarķējumu drīkst izmantot līdz 2006. gada 31. martam.

7. pants

Šis lēmums ir adresēts dalībvalstīm.

(1) OV L 237, 21.9.2000., 1. lpp.

(2) OV L 214, 8.8.2001., 30. lpp.

PIELIKUMS

SISTĒMA

Lai līdzeklim trauku mazgāšanai ar rokām (turpmāk tekstā — “ražojums”) piešķirtu ekomarķējumu, tam jāpieder ražojumu grupai, kas definēta 1. pantā, un jāatbilst šā pielikuma kritērijiem.

Kritēriju mērķi

Šo kritēriju mērķi jo īpaši ir veicināt:

— toksisku vai citādu piesārņojošu vielu izplūdes samazināšanu ūdens vidē,

— ar bīstamu vielu izmantošanu saistīto risku veselībai vai videi samazināšanu vai izvairīšanos no tiem,

— iepakojuma atkritumu samazināšanu līdz minimumam,

— informāciju, kas dod patērētājam iespēju lietot ražojumu efektīvi un līdz minimumam samazinot ietekmi uz vidi.

Kritēriji ir noteikti līmeņos, kas veicina to, ka tiek marķēti līdzekļi trauku mazgāšanai ar rokām, kuriem ir mazāka ietekme uz vidi.

Novērtēšanas un pārbaudes prasības

Konkrētas novērtēšanas un pārbaudes prasības norādītas katram kritērijam atsevišķi.

Piemērotos gadījumos var izmantot citas testēšanas metodes, ja tās par līdzvērtīgām katram kritērijam norādītajām atzīst kompetentā iestāde, kura izvērtē pieteikumu.

Ja testi nav minēti vai ir minēti kā izmantojami pārbaudē vai novērošanā, kompetentās iestādes atbilstoši paļaujas uz pieteikuma iesniedzēja un/vai neatkarīgu pārbaužu deklarācijām un dokumentāciju.

Attiecīgā gadījumā kompetentās iestādes var pieprasīt apliecinošu dokumentāciju un veikt neatkarīgas pārbaudes.

Gadījumos, kad pieteikuma iesniedzējam jāiesniedz deklarācijas, dokumentācija, analīžu rezultāti vai citas liecības par kritēriju ievērošanu, pieņem, ka to izcelsme var būt attiecīgi no paša pieteikuma iesniedzēja un/vai tā piegādātāja(-iem) un/vai to piegādātāja(-iem) u. c.

Ja ir minētas sastāvdaļas, ar tām saprot arī vielas un preparātus.

Pielikuma I papildinājumā ir iekļauta jaunā pārskatītā mazgāšanas līdzekļu sastāvdaļu datubāze (MLSD saraksts), 2004. gada 30. jūnija versija, kurā ir dati par visplašāk lietotajām mazgāšanas līdzekļu sastāvdaļām. Pēc MLSD saraksta A daļas datiem aprēķina kritisko atšķaidīšanas tilpumu attiecībā uz toksiskumu (KATtoks) un novērtē virsmas aktīvo vielu bioloģiskās noārdīšanās spēju.

Attiecīgos gadījumos pieteikuma iesniedzējs var izmantot mazgāšanas līdzekļu sastāvdaļu datubāzes vēlākās versijas, tiklīdz tās kļūst pieejamas.

Attiecībā uz sastāvdaļām, kas nav iekļautas MLSD saraksta A daļā, pieteikuma iesniedzējs uz savu atbildību piemēro procedūras, kuras ir aprakstītas I papildinājuma B daļā.

Attiecībā uz sastāvdaļām, kas nav minētas MLSD sarakstā, pieteikuma iesniedzējs, lai nodrošinātu nepieciešamo dokumentāciju par anaerobās noārdīšanās spēju, var izmantot II papildinājumā aprakstīto pieeju.

Kompetentajām iestādēm, izskatot pieteikumus un uzraugot atbilstību šajā pielikumā noteiktajiem kritērijiem, ir ieteicams ņemt vērā atzītu vides vadības sistēmu īstenošanu, piemēram, EMAS vai ISO 14001. (Piezīme: šādas vadības sistēmas īstenošana nav obligāta.)

EKOLOĢISKIE KRITĒRIJI

1. Toksiskums attiecībā uz ūdens organismiem

Katras sastāvdaļas i kritisko atšķaidīšanas tilpumu attiecībā uz toksiskumu (KATtoks) aprēķina, izmantojot šādu vienādību:

kur svars (i) ir sastāvdaļas (uz gramu) svars uz ieteicamo devu 1 litrā trauku mazgāšanas ūdens, NK (i) ir noārdīšanās koeficients un TK hroniskais (i) ir sastāvdaļas koncentrācijas (miligramos/uz litru) toksiskuma koeficients.

NK un TK hroniskā vērtības ir norādītas mazgāšanas līdzekļu sastāvdaļu datubāzes A daļā (MLSD saraksta A daļā) (I papildinājums). Ja attiecīgā sastāvdaļa nav iekļauta MLSD saraksta A daļā, pieteikuma iesniedzējs nosaka attiecīgās vērtības pēc MLSD saraksta B daļā aprakstītās metodes (I papildinājums). KATtoks aprēķina, summējot visu tā sastāvdaļu KATtoks.

Ieteicamās devas KATtoks, ko izsaka uz 1 litru trauku mazgāšanas ūdens, nav lielāks par 4 200 l.

Novērtēšana un pārbaude: informāciju, kurā precīzi norādīts ražojuma sastāvs, iesniedz kompetentajai iestādei kopā ar KATtoks aprēķinu datiem, kurā norādīta atbilstība minētajam kritērijam.

2. Virsmas aktīvo vielu bionoārdīšanās spēja

a) Vieglas bionoārdīšanās spēja (aeroba)

Katrai ražojumā izmantotai virsmas aktīvai vielai piemīt vieglas bionoārdīšanās spēja.

Novērtēšana un pārbaude: kompetentajai iestādei iesniedz informāciju, kurā precīzi norādīts mazgāšanas līdzekļa sastāvs, kā arī visu sastāvdaļu funkciju apraksts. MLSD saraksta A daļā (I papildinājums) norādīts, vai konkrētā virsmas aktīvā viela aerobos apstākļos bioloģiski noārdās vai ne (virsmas aktīvās vielas, pie kurām attiecīgajā ailē ir ieraksts “R”, viegli bioloģiski noārdās). Par virsmas aktīvām vielām, kas nav iekļautas MLSD saraksta A daļā, iesniedz attiecīgo informāciju no literatūras vai citiem avotiem vai atbilstīgus testu rezultātus, kas apliecina, ka attiecīgajām vielām piemīt bioloģiskās noārdīšanās spēja aerobos apstākļos. Vieglas bioloģiskās noārdīšanās spējas testi ir norādīti Eiropas Parlamenta un Padomes 2004. gada 31. marta Regulā (EK) Nr. 648/2004 par mazgāšanas līdzekļiem (1). Virsmas aktīvās vielas ir uzskatāmas par tādām, kas bioloģiski noārdās, ja bionoārdīšanās spēja (mineralizācija), kas ir noteikta pēc viena no pieciem dotajiem testiem, ir vismaz 60 % 28 dienās: CO2 augšdaļas tests (OECD 310), oglekļa dioksīda (CO2) modificētais Sturm tests (OECD 301B; Direktīvas 67/548/EEK V pielikuma C.4-C daļa), noslēgtas pudeles tests (OECD 301D; Direktīvas 67/548/EEK V pielikuma C.4-E daļa), manometriska respirometrija (OECD 301F; Direktīvas 67/548/EEK V pielikuma C.4-D daļa) vai MITI (I) tests (OECD 301C; Direktīvas 67/548/EEK V pielikuma C.4-F daļa), vai citi līdzvērtīgi ISO testi. Atkarībā no virsmas aktīvās vielas fiziskajiem raksturlielumiem var izmantot vienu no šādiem testiem, lai apstiprinātu vieglas bionoārdīšanās spēju, ja tā 28 dienās ir vismaz 70 %: izšķīdināta organiskā oglekļa DOC izgaišanas tests (OECD 301A; Direktīvas 67/548/EEK V pielikuma C.4-A daļa) vai modificēta OECD-skrīninga-DOC izgaišanas tests (OECD 301E; Direktīvas 67/548/EEK V pielikuma C.4-B daļa), vai līdzvērtīgi ISO testi. Uz izšķīdināta organiskā oglekļa balstītu testu metožu piemērojamība ir pienācīgi jāpamato, jo šīs metodes var dot rezultātus saistībā ar samazināšanos, bet ne bionoārdīšanās spēju. Bioloģiski viegli noārdāmos testos nevar izmantot sākotnēju piemērošanu. “Desmit dienu loga” principu nepiemēro.

b) Anaerobā bionoārdīšanās spēja

Katrai ražojumā izmantotai virsmas aktīvai vielai ir bioloģiskās noārdīšanās spēja anaerobos apstākļos.

Novērtēšana un pārbaude: kompetentajai iestādei iesniedz informāciju, kurā precīzi norādīts mazgāšanas līdzekļa sastāvs, kā arī visu sastāvdaļu funkciju apraksts. MLSD saraksta A daļā (I papildinājums) norādīts, vai konkrētā virsmas aktīvā viela bioloģiski noārdās anaerobos apstākļos vai ne (virsmas aktīvām vielām, par kurām attiecīgajā ailē ir ieraksts “Y”, ir bioloģiskās noārdīšanās spēja anaerobos apstākļos). Par virsmas aktīvām vielām, kas nav iekļautas MLSD saraksta A daļā, iesniedz attiecīgo informāciju no literatūras vai citiem avotiem vai atbilstošo testu rezultātus, kas apliecina, ka attiecīgajām vielām piemīt bioloģiskās noārdīšanās spēja anaerobos apstākļos. Standartmetode bioloģiskās noārdīšanās spējas anaerobos apstākļos noteikšanai ir OECD 311, ISO 11734, ECETOC Nr. 28 (1988. gada jūnijs) vai līdzvērtīga testa metode, un prasība attiecībā uz noārdīšanās spēju anaerobos apstākļos ir vismaz 60 %. Lai dokumentētu, ka anaerobos apstākļos bioloģiski noārdās vismaz 60 %, var izmantot arī citas testa metodes, kurās imitē attiecīgos anaerobos apstākļus (II papildinājums).

3. Bīstamas vai toksiskas vielas vai preparāti

a) Ražojumā kā sastāva daļu vai kā sastāvā iekļauta preparāta daļu neiekļauj šādas sastāvdaļas: — alkilfeniletoksilātus (AFEO) un to atvasinājumus, — EDTA (etilēndiamīntetraacetātskābe) un tās sāļus, — NTA (nitriltriacetāts), — muskusa nitrosavienojumus un policikliskos muskusa savienojumus, piemēram: — muskusksilolu: 5-terc-butil-2,4,6-trinitro-m-ksilolu, — muskusambretu: 4-terc-butil-3-metoksi-2,6-dinitrotoluolu, — muskusmoskēnu: 1,1,3,3,5-pentametil-4,6-dinitroindānu, — tibetīnmuskusu: 1-terc–butil-3,4,5-trimetil-2,6-dinitrobenzolu, — muskusketonu: 4'-terc-butil-2',6'-dimetil-3',5'-dinitroacetafenonu, — HHCB (1,3,4,6,7,8-heksahidro-4,6,6,7,8,8-heksametilciklopenta(g)-2-benzopirāns), — AHTN (6-acetil-1,1,2,4,4,7-heksametiltetralīns). Novērtēšana un pārbaude: pieteikuma iesniedzējs iesniedz deklarāciju kopā ar ražotāju deklarācijām, kurās atbilstoši apstiprināts, ka uzskaitītās vielas mazgāšanas līdzekļa sastāvā nav iekļautas.

b) Nedrīkst izmantot četraizvietotos amonija sāļus, kas viegli bioloģiski nenoārdās, vai nu kā sastāva daļu, vai kā sastāvā iekļauta preparāta daļu. Novērtēšana un pārbaude: pieteikuma iesniedzējs iesniedz dokumentus, ar kuriem apliecināta izmantoto četraizvietoto amonija sāļu bioloģiskās noārdīšanās spēja.

c) Ražojumā neiekļauj sastāvdaļas (vielas vai preparātus), kas ir klasificētas kādā no uzskaitītajiem riska apzīmējumiem vai jebkādā to apvienojumā saskaņā ar Padomes 1967. gada 27. jūnija Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu ( 2 ) un tās grozījumiem vai Eiropas Parlamenta un Padomes 1999. gada 31. maija Direktīvu 1999/45/EK par dalībvalstu normatīvo un administratīvo aktu tuvināšanu jautājumos, kas attiecas uz bīstamu preparātu klasifikāciju, iepakošanu un marķēšanu, ( 3 ) un tās grozījumiem: R40 (ierobežoti pierādījumi par kancerogēnu iedarbību), R45 (var izraisīt vēzi), R46 (var izraisīt pārmantojamu ģenētisku bojājumu), R49 (ieelpojot var izraisīt ļaundabīgus audzējus), R68 (iespējams neatgriezenisku seku risks), R50-53 (ļoti toksiska ūdens organismiem un var izraisīt ilgstošu negatīvu iedarbību uz ūdens vidi), R51-53 (toksiska ūdens organismiem un var izraisīt ilgstošu negatīvu iedarbību uz ūdens vidi), R59 (bīstama ozona slānim), R60 (var negatīvi ietekmēt auglību), R61 (var kaitēt nedzimušam bērnam), R62 (iespējams risks negatīvai ietekmei uz auglību), R63 (iespējams kaitējuma risks augļa attīstībai), R64 (var kaitēt zīdaiņiem, ko baro ar krūti). Biocīdiem vai nu kā sastāva sastāvdaļai, vai kā jebkāda preparāta sastāvā iekļautajai daļai ir īpašas prasības (sk. turpmāk kritērijus par biocīdiem). Iepriekšminētās prasības piemēro ikvienai sastāvdaļai (vielai vai preparātam), kas pārsniedz 0,01 % no gala ražojuma svara. Tas arī iekļauj ikviena preparāta, kas ir izmantots sastāvā, kurš pārsniedz 0,01 % no gala ražojuma svara, ikvienu sastāvdaļu. Novērtēšana un pārbaude: par visām sastāvdaļām (gan vielām, gan preparātiem) jāiesniedz materiālu drošības datu eksemplāri. Pieteikuma iesniedzējs iesniedz ražotāja sagatavotu sastāvdaļu deklarāciju, kurā uzrādīta atbilstība minētajam kritērijam.

4. Biocīdi

a) Ražojumā var iekļaut biocīdus tikai, lai ražojumu iekonservētu, un tikai šim nolūkam piemērotās devās. Tas neattiecas uz virsmas aktīvām vielām, kurām var būt arī biocīdu īpašības. Novērtēšana un pārbaude: iesniedz kopā ar materiālu drošības datu eksemplāriem par visiem pievienotajiem konservantiem, kā arī ar informāciju par to patieso koncentrāciju gala ražojumā. Konservantu ražotājs vai piegādātājs iesniedz informāciju par devu, kas ir nepieciešama ražojuma iekonservēšanai.

b) Aizliegts uz iepakojuma vai kā citādi apgalvot vai ļaut domāt, ka līdzeklim trauku mazgāšanai ar rokām ir antibakteriāla iedarbība. Novērtēšana un pārbaude: teksta un formas, ko izmanto katra veida iepakojumam, un/vai katra atšķirīgā veida iepakojuma paraugu iesniedz kompetentajai iestādei.

c) Biocīdi, vai nu kā sastāva daļa, vai ikviena sastāvā iekļautā preparāta daļa, ko izmanto, lai ražojumu iekonservētu, un kas klasificēti ar R50-53 vai R51-53 riska apzīmējumiem saskaņā ar Direktīvu 67/548/EEK un tās grozījumiem vai Direktīvu 1999/45/EK, ir atļauti tomēr tikai tad, ja tie nav potenciāli bioakumulatīvi. Šajā sakarā biocīdu uzskata par potenciāli bioakumulatīvu, ja log Pow (logaritms no sadalījuma koeficienta sistēmā oktanols/ūdens) ≥ 3,0 (ja vien eksperimentāli noteiktais biokoncentrācijas koeficients nav BKK ≤ 100). Biocīdu koncentrācija gala ražojumā nepārsniedz Padomes 1976. gada 27. jūlija Direktīvā 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (4) un tās turpmākajos grozījumos noteikto maksimālo atļauto koncentrāciju. Novērtēšana un pārbaude: par visiem biocīdiem jāiesniedz materiālu drošības datu eksemplāri kopā ar dokumentiem par biocīdu koncentrāciju gala ražojumā.

5. Krāsvielas

Visām ražojumā izmantotajām krāsvielām jābūt atļautām ar Direktīvu 76/768/EEK un tās turpmākiem grozījumiem un jābūt atļautām ar Eiropas Parlamenta un Padomes 1994. gada 30. jūnija Direktīvu 94/36/EEK par krāsvielām, kuras lieto pārtikas produktos, (5) un tās turpmākiem grozījumiem, vai jāraksturo ar apkārtējās vides īpašībām, kas nesatur klasifikācijas R50-53 vai R51-53 riska apzīmējumus saskaņā ar Direktīvu 67/548/EEK un tās grozījumiem.

Novērtēšana un pārbaude: deklarāciju par atbilstību katram šim kritērijam kopā ar visu izmantoto krāsvielu pilnu sarakstu iesniedz kompetentajai iestādei.

6. Smaržvielas

a) Ražojums nesatur smaržvielas, kuru sastāvā ir muskusa nitrosavienojumi vai policikliski muskusa savienojumi (kā norādīts 3.a kritērijā);

b) visām sastāvdaļām, kas pievienotas ražojumam kā smaržvielas, jābūt ražotām atbilstīgi Starptautiskās Smaržvielu asociācijas prakses noteikumiem un/vai ar tām jārīkojas atbilstīgi minētajiem noteikumiem;

c) smaržvielas neizmanto līdzekļu trauku mazgāšanai ar rokām sastāvā, kas ir paredzēti profesionālai izmantošanai.

Novērtēšana un pārbaude: deklarāciju par atbilstību minētā kritērija ikvienai daļai iesniedz kompetentajai iestādei.

7. Sensibilizējošas vielas

Ražojums neatbilst klasifikācijai pēc R42 (ieelpots var izraisīt sensibilizāciju) un/vai R43 (var izraisīt sensibilizāciju saskarē ar ādu) riska apzīmējuma saskaņā ar Direktīvu 1999/45/EK un tās grozījumiem.

Ikvienas vielas vai sastāvdaļas koncentrācija, kas atbilst klasifikācijai pēc R42 (ieelpots var izraisīt sensibilizāciju) un/vai R43 (var izraisīt sensibilizāciju saskarē ar ādu) riska apzīmējuma saskaņā ar Direktīvu 67/548/EEK un tās grozījumiem vai Direktīvu 1999/45/EK un tās grozījumiem, nepārsniedz 0,1 % no gala ražojuma svara.

Novērtēšana un pārbaude: visu sastāvdaļu patieso koncentrāciju, kas atbilst klasifikācijai pēc R42 un/vai R43, iesniedz kompetentai iestādei kopā ar materiālu drošības datu eksemplāriem.

8. Kaitīgās vai kodīgās īpašības

Ražojums nav klasificēts kā “kaitīgs” (Xn) vai “kodīgs” (C) saskaņā ar Direktīvu 1999/45/EK.

Novērtēšana un pārbaude: visu to vielu patieso koncentrācijas apjomu, kas ir izmantotas ražojumā, vai nu kā sastāva daļa, vai ikviena sastāvā iekļautā preparāta daļa, ko klasificē kā “kaitīgu” (Xn) vai “kodīgu” (C), iesniedz kompetentai iestādei kopā ar materiālu drošības datu eksemplāriem.

9. Prasības attiecībā uz iepakojumu

a) Tiešajam iepakojumam, izņemot vākam, iepakojuma tilpuma koeficients (ITK) ir mazāks vai vienāds ar 1,9. Šo kritēriju nepiemēro, ja tiešais iepakojums ir izgatavots no 50 % vai vairāk otrreizējo izejvielu. ITK ir vienāds ar mazākā kvadra (taisnleņķa paralēlskaldnis) tilpumu, kur var ietilpt iepakojums un kas dalīts ar iepakojumā esošā ražojuma tilpumu;

b) ja tiešais iepakojums ir izgatavots no otrreizējām izejvielām, tas atbilst ISO 14021 standartam “Vides marķējums un deklarācijas — Pašu deklarēti apgalvojumi (II veida vides marķējums)”;

c) tiešā iepakojuma daļas ir viegli sadalāmas viena materiāla daļās;

d) plastmasas, kas ir izmantotas galvenajam konteineram, marķē saskaņā ar Eiropas Parlamenta un Padomes 1994. gada 20. decembra Direktīvu 94/62/EK par iepakojumu un izlietoto iepakojumu (6) vai saskaņā ar DIN 6120 1. un 2. daļu, ņemot vērā DIN 7728 1. daļu.

Novērtēšana un pārbaude: datus par iepakojumu un/vai attiecīgā gadījumā tā paraugu iesniedz kompetentajai iestādei kopā ar deklarāciju par atbilstību minētā kritērija ikvienai daļai.

LIETOJAMĪBA

10. Lietojamība

Ražojums ir piemērots lietošanai, tas atbilst patērētāja vajadzībām.

Tīrīšanas spējai ir jābūt līdzvērtīgai vai labākai par tirgus vadošiem vai vispārējiem standarta ražojumiem (sk. III papildinājumu), kurus ir apstiprinājusi kompetentā iestāde, un labākai par tīru ūdeni.

Tīrīšanas jaudai ir jābūt līdzvērtīgai vai labākai par tirgus vadošiem vai vispārējiem standarta ražojumiem, kurus ir apstiprinājusi kompetentā iestāde.

Novērtēšana un pārbaude: tīrīšanas spēja un tīrīšanas jauda ir jāpārbauda ar piemērotiem un attaisnojamiem laboratorijas testiem pēc īpašiem parametriem, kā ir noteikts III papildinājumā raksturotajos pamatprincipos.

INFORMĀCIJA PATĒRĒTĀJAM

11. Informācija patērētājam

Uz ražojuma iepakojuma ir šāda informācija:

a) “Lai traukus nomazgātu visefektīvāk, lai taupītu ūdeni un enerģiju un lai sargātu vidi, neizmantojiet tekošu ūdeni, bet iegremdējiet tajā traukus un lietojiet mazgāšanas līdzekli ieteicamajā devā. Jūs varat ļoti efektīvi mazgāt bez liela daudzuma putu” (vai līdzvērtīgs teksts);

b) uz iepakojuma pietiekamā lielumā un uz kontrastējoša fona ir šāda informācija. Piktogrammu uzvietošana nav obligāta. kur x, y, z un w nosaka pretendents un/vai ražotājs. Iepriekš parādītajā piktogrammā izmantojamās mērvienības ir mililitri. Otru plaši pazīstamu mērvienību, piemēram, tējkarotes, papildus norāda iekavās (kā iepriekšparādītajā piktogrammā). Tomēr, ja iepakojumam ir efektīva un ērta devu mērīšanas sistēma, uz ko var paļauties tādā pašā mērā, var izmantot alternatīvas mērvienības (piem., vāciņus, šļirces vai citas);

c) aptuvena norāde par to, cik mazgāšanu patērētājs var veikt ar vienas pudeles saturu, ir ieteicama, bet ne obligāta. Mazgāšanas reizes aprēķina, izdalot ražojuma tilpumu ar devu, kas vajadzīga 5 l trauku mazgāšanas ūdens netīriem traukiem (kā norādīts iepriekšējā piktogrammā);

d) piemēro Eiropas Parlamenta un Padomes 2004. gada 31. marta Regulu (EK) Nr. 648/2004 par mazgāšanas līdzekļiem;

e) “Lai iegūtu vairāk informācijas, apmeklējiet ES ekomarķējuma tīmekļa vietni: http://europa.eu.int/ecolabel” (vai līdzvērtīgs teksts).

Novērtēšana un pārbaude: ražojuma iepakojuma paraugu, tostarp marķējumu, iesniedz kompetentajai iestādei kopā ar deklarāciju par atbilstību katrai no minētā kritērija daļām.

12. Informācija uz ekomarķējuma

Ekomarķējuma 2. ailē iekļauj šādu tekstu:

— samazināta iedarbība uz ūdens dzīvajiem organismiem,

— samazināts bīstamu vielu izmantojums,

— skaidras norādes par devām.

(1) OV L 104, 8.4.2004., 1. lpp.

(2) OV 196, 16.8.1967., 1. lpp.

(3) OV L 200, 30.7.1999., 1. lpp.

(4) OV L 262, 27.9.1976., 169. lpp.

(5) OV L 237, 10.9.1994., 13. lpp.

(6) OV L 365, 31.12.1994., 10. lpp.